ai4bharat/Pralekha huggingface dataset:
اقلیتی امور کی وزارتت
سیکھو اور کماؤ اسکیم
اقلیتی امور کی وزارت نے چھ  نوٹیفائیڈ اقلیتی کمیونٹیز کے فائدے کے لیے ’سیکھو اور کماؤ ‘ اسکیم  کو نافذ کیا، جس کا ہدف اقلیتی نوجوانوں  کی مختلف جدید/روایتی ہنرمندی کو بہتر بنانا ہے۔جس کا انحصار ان کی کولیفکیشن، مروجہ اقتصادی رجحانات، اور مارکیٹ کی صلاحیت پر ہےجو ان کے لئے مناسب روزگار دلا سکے یا خودروزگار کے لئے انہیں مناسب ہنرمند بناسکے۔ کل مختص رقم کا 33 فیصد بھی خاتون مستفیضین کے لئے رکھا گیا ہے۔ اس اسکیم کا نفاذ وزارت نے پروجیکٹ پر عمل درآمد کرنے والی ایجنسیوں  کے ذریعے کیا ہے۔
آغاز سے لے کر اب تک تقریباً 4.68 لاکھ مستفیدین کو اسی اسکیم کے تحت تربیت دی گئی ہے، جس میں سے تقریباً 2.28 لاکھ مستفیدین کو ایس اے کے پورٹل پر دستیاب ڈیٹا کے مطابق مختلف شعبوں میں رکھا گیا ہے۔ اسکیم میں پلیسمنٹ ڈیٹا کی رپورٹنگ ایک جاری سرگرمی ہے اور اسے پی آئی اے وقتاً فوقتاً اپ ڈیٹ کرتی رہتی ہیں۔ پی آئی ایز کو فنڈز کی حتمی قسط جاری کرنے سے پہلے، اس بات کو یقینی بنایا جاتا ہے کہ پی آئی ایز نے اسکیم کے رہنما خطوط کے مطابق مینڈیٹڈ پلیسمنٹ حاصل کیا ہے۔ ایس اےکے اسکیم اقلیتی کمیونٹیز کے لئے ہے جو ہنرمندی کے فروغ ، انترپریونرشپ اور اقلیتی خواتین کی قیادت اور اسکول چھوڑنے والوں کے لئے تعلیمی تعاون پر توجہ مرکوز کرتی ہے ، اس اسکیم کو اب ایک مربوط اسکیم کے جزو کے طور پر ’پردھان منتری وراثت کا سموردھن‘  کے نام سے تبدیل کیا گیا ہے۔
یہ اطلاع اقلیتی امور کی مرکزی وزیر محترمہ اسمرتی زوبن ایرانی نے لوک سبھا میں ایک تحریری جواب دی۔
بجلی کی وزارت
وزیر اعظم نے بکسر اور خورجہ تھرمل پاور پلانٹوں کا سنگ بنیاد رکھا
نئی دلّی ، 10 مارچ ؍وزیر اعظم جناب نریندر مودی نے گزشتہ روز گریٹر نوئیڈا سے بکسر اور خورجہ تھرمل پاور پلانٹوں کا ڈیجیٹلی طور پرسنگ بنیاد رکھا ۔ 1320 میگا واٹ کی صلاحیت کے حامل یہ ہر دو پلانٹ بالترتیب بکسر  اور بلندشہر  میں واقع ہیں ۔
اس موقع پر وزیر اعظم نے خطاب کرتے ہوئے کہا کہ بکسر اور خورجہ کے ان تھرمل پاور پلانٹوں کو لانچ کئے جانے سے بھارت کی ترقی کی رفتار میں تیزی آئے گی اور اتر پردیش ، بہار اور دیگر پڑوسی ریاستوں میں بجلی کی دستیابی میں اضافہ ہو گا ۔ انہوں نے مزید کہا کہ گزشتہ ساڑھے چار برسوں کے دوران بجلی کی پیداوار میں ملک نے زبردست جست لگائی ہے ۔
وزیر اعظم نے بجلی کے شعبے میں بھارت کی ترقی و فروغ میں ضمن میں کی گئی پہل قدمیوں کا تذکرہ کرتے ہوئے کہا کہ حکومت نے بجلی کی پیداوار کے ضمن میں چار پہلوں پر توجہ مرکوز کی ہے جن میں پیداوار ، ترسیل ، تقسیم اور کنکشن شامل ہیں ۔ انہوں نے کہا کہ توانائی کے شعبے نے ون نیشن ون گرڈ یعنی ایک قوم ایک گرڈ کو در حقیقت سچ ثابت کر دیا ہے ۔ وزیر اعظم نے کہا کہ حکومت نے قابل تجدید توانائی کے شعبے کو ایک درست محرک بنایا ہے ۔ انہوں نے مزید کہا کہ اب ان کا سپنا ’ ایک ددنیا ، ایک سورج ، ایک گرڈ ‘ ہے
بجلی اور قابل تجدید توانائی کے وزیر مملکت  جناب آر کے سنگھ نے بہار میں بکسر ، چوسا کے مقام پر سنگ بنیاد کی تقریب میں شرکت کی ۔ اس موقع پر انہوں نے کہا کہ اس پروجیکٹ سے خطے کو متعدد فوائد حاصل ہوں گے ۔ اس سے خطے کی صنعتی ترقی کو تحریک حاصل ہو گی اور نو جوانوں کے لئے بالواسطہ اور بلا واسطہ ہزاروں روزگار کے موقع پیدا ہوں گے ۔
ایس جے وی این کے چیئر مین ا ور مینجنگ ڈائرکٹر جناب نند لال شرما نے توقع ظاہر کی کہ یہ پروجیکٹ تمام خطے کی مجموعی ترقی اور روزگار کی بھر پور فراہمی کے لئے کام کرے گا ۔ اس پروجیکٹ کے سال 2023-24 تک مکمل ہونے کا منصوبہ بنایا گیا ہے ۔
بکسر میں سنگ بنیاد کی تقریب کے پروگرام میں صحت اور خاندانی بہبود کے مرکزی وزیر جناب اشونی کمار چوبے ، بہار کے توانائی کے وزیر جناب بجیندر پرساد یادواور علاقے کے عوامی نمائندگان کے علاوہ ایس جے وی این کے سینئر اہلکاروں نے بھی شرکت کی ۔
۔ ۔ ۔ ۔ ۔ ۔
(U . 1524
نائب صدر جمہوریہ ہند کا سکریٹریٹ
ایسٹر کے موقع پر نائب صدر جمہوریہ کا پیغام
نئی دہلی۔ 15 اپریل ایسٹر کے موقع پر نائب صدرجمہوریہ کے پیغام کا مکمل متن مندرجہ ذیل ہے:
"میں خداوند یسوع مسیح کے دوبارہ زندہ ہونے کی علامت “ایسٹر" کے مقدس موقع پر اپنے سبھی ہم وطنوں کو والہانہ مبارکباد اور نیک خواہشات پیش کرتا ہوں ۔
بنی نوع انسان کے نجات دہندہ کے طور پر قابل پرستش ، یسوع مسیح نے محبت ، امن ، شفقت اور عفو و درگذر کے ذریعہ انسانیت کی نجات کا راستہ روشن کیا۔
آئیے، ہم تمام انسانوں کے تئیں ہمدردی کے جذبے کے ساتھ ایسٹر کا تہوار منائیں۔ میری تمنا ہے کہ یہ تہوار ہماری زندگیوں میں اچھی صحت ، امن و شانتی اور ہم آہنگی لائے۔ "
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-3348
(Visitor Counter : 123
وزارت دفاع
وزارت دفاع نے ہندوستانی بحریہ کے لیے اسلحوں کی خرید کی خاطر امریکہ کے ساتھ 423 کروڑ روپے کے معاہدہ پر دستخط کیے
وزارت دفاع نے ہندوستانی بحریہ کے لیے 423 کروڑ روپے کی لاگت سے ایم کے 54 ٹار پیڈو اور ایکسپینڈیبل  کی خرید کے لیے غیر ملکی فوجی فروخت  کے تحت 21 اکتوبر، 2021 کو امریکی حکومت کے ساتھ ایک معاہدہ پر دستخط کیے ہیں۔
یہ ہتھیار P-8I ایئرکرافٹ کا حصہ ہیں جس کا استعمال لمبی دوری کی سمندری نگرانی، آبدوز شکن جنگ اور سرفیس مخالف جنگ  کے لیے کیا جاتا ہے۔
وزارتِ تعلیم
تحقیق کے لئے مضامین کے انتخاب کو محدود رکھنے کے لئے کوئی ہدایت جاری نہیں کی گئی
حکومت تحقیق میں آزادی کے اصولوں پر کاربند
نئی دہلی،25؍ مارچ،انسانی وسائل کے فروغ کی وزارت نے ایسی کوئی ہدایت جاری نہیں کی ہے جس میں تحقیق کے لئے مضامین کے انتخاب کو محدود کیا گیا ہو، جیسا کہ میڈیا کے ایک سیکشن میں اس طرح کی رپورٹیں آئی ہیں۔ حکومت تحقیق میں آزادی کے اصول پر یقین رکھتی ہے۔
پچھلے سال 11 مرکزی یونیورسٹیوں کے وائس چانسلروں کی میٹنگ منعقد کی گئی تھی جن میں تحقیق کا کام کم ہورہا تھا۔ مذکورہ میٹنگ میں انہوں نے تحقیق کو بہتر کرنے کی خاطر ایک نقشہ راہ پیش کیا تھا اور قومی ترجیحات سے متعلق امور پر زیادہ تحقیق کے بارے میں تبادلہ خیال کیا تھا۔ اس میٹنگ کی تفصیلات ریکارڈ کی گئی تھیں۔
حکومت تحقیق کی سہولیات کو بہتر بنانے اور وسیع کرنے پر زور دیتی رہی ہے۔ حکومت نے سوشل سائنس میں اثر انداز ہونے والی پالیسی تحقیق  کے تحت سماجی سائنس کے ریسرچ پروجیکٹوں کے لئے 480 کروڑ روپے فراہم کئے ہیں۔ بنیادی سائنس کے لئے 225 کروڑ روپے ، ٹیکنالوجی سے متعلق تحقیق کے لئے اثر انداز ہونے والی تحقیق ، اختراعات اور ٹیکنا لوجی  کے تحت ایک ہزار کروڑ روپے ، انسانی علوم میں تحقیق کے لئے ایس ٹی آر آئی ڈی ای کے تحت 450 کروڑ روپے ، تعلیمی اور تحقیقی اشتراک کے فروغ کی اسکیم  کے تحت کسی بھی مضمون میں غیر ملکی یونیورسٹیوں کے ساتھ مشترکہ تحقیق کے لئے 480 کروڑ روپے فراہم کئے ہیں۔
U-1667
(Visitor Counter : 48
صدر جمہوریہ کا سکریٹریٹ
چوتھے فاؤنڈیشن ٹریننگ پروگرام میں شرکت کرنےوالے مرکزی صحت خدمات کے جنرل ڈیوٹی میڈیکل افسروں نے صدر جمہوریہ سے ملاقات کی
نئی دہلی ، 32؍جنوری2020: نیشنل انسٹی ٹیوٹ آف ہیلتھ اینڈ فیملی ویلفیئر میں چوتھے فاؤنڈیشن ٹریننگ پروگرام میں شرکت کرنے والے مرکزی صحت خدمات کے جنرل ڈیوٹی میڈیکل افسروں نے آج یعنی 23 جنوری 2020ء کو راشٹرپتی بھون میں صدر جمہوریہ ہند جناب رام ناتھ کووند سے ملاقات کی۔
نوجوان ڈاکٹروں سےخطاب کرتے ہوئے صدر جمہوریہ نے کہا کہ ہمارے ملک نے لوگوں کو صحت خدمات فراہم کرنے میں بڑی کوششیں کی ہیں۔پولیو اور چیچک جیسی بیماریاں جو ایک زمانے میں بہت سے جانیں لے لیتی تھیں، اب انہیں شکست دی جاچکی ہے۔ٹیکہ کاری کے پروگرام میں تاثیر پیدا ہوتی جارہی ہے۔زچہ و بچہ کی شرح اموات میں کافی کمی ہوئی ہے، لیکن پھر بھی ہمیں بہت سے چیلنجوں کا سامنا ہے اور ہمیں ایک شاندار صحت نظام کے قیام میں ابھی بہت دور جانا ہے۔ ایک ایسا نظام جو کفایتی بھی ہو اور شہری اور دیہی دونوں علاقوں کے لوگوں کے لئے قابل رسائی ہو۔اس سلسلے میں یہ بڑے اطمینان کی بات ہے کہ حکومت نے سب کو صحت خدمات فراہم کرنے کو ترجیح کے طورپر مقرر کیا ہے۔ آیوشمان بھارت یوجنا کی زبردست کامیابی اس سلسلے کا اہم قدم ہے۔ہمیں اس کی رفتار قائم رکھنی ہے اور ڈاکٹر ایسا کرنے میں اہم رول ادا کریں گے۔
صدر جمہوریہ نے کہا کہ ہمارے ملک میں بیماری کے دباؤ میں انقلابی نوعیت کی تبدیلی آرہی ہے۔ہمیں ٹی بی، ملیریا اور ڈینگو جیسی دور دور تک پھیلی ہوئی بیماریوں سے نمٹنا ہے اور ساتھ ہی ساتھ طرز زندگی کی وجہ سے پیدا ہونے والی بیماریوں سے بھی نمٹنا، مثلاً ذیابیطس، موٹاپا ، ہائپرٹینشن اور ڈپریشن وغیرہ ۔انہوں نے ڈاکٹروں پر زور دیا کہ وہ صحت کے معاملے میں ہمہ جہت حکمت عملی اختیار کریں، یعنی احتیاط سے لے کر علاج، کمیونٹی کو بااختیار بنانا ، ریسرچ اور اختراع وغیرہ۔
صدر جمہوریہ نے کہا کہ ڈاکٹر کے طورپر انہیں صحت مند طرز زندگی کی حوصلہ افزائی میں ایک بڑا کردار ادا کرنا ہے۔ہم باضابطہ ورزش اور جسمانی سرگرمی کے ذریعے ، نیز یوگا اور مراقبے کے ذریعے اپنی زندگی میں بڑھتے ہوئے دباؤ کو کم کرسکتے ہیں۔ڈاکٹر صاحبان اس طرح کے طرز زندگی کو فروغ دینے میں بڑا اثر ڈال سکتے ہیں اور علاج معالجے کا کلچر پیدا کرسکتے ہیں۔
کابینہ
مرکزی کابینہ نے پی ایم ۔ کسان اسکیم کے تحت دوسری قسط کے لئے آدھار سے متعلق شرائط نرم کئے جانے کی منظوری د ے دی
نئی دہلی’یکم مارچ : وزیراعظم ، جناب نریندرمودی کی صدارت میں ہونے والے مرکزی کابینہ کے اجلاس میں پردھان منتری کسان سمان ندھی  اسکیم کے نام سے ایک نئی مرکزی اسکیم کو منظوری دی ہے جس کا مقصد ملک بھرکے ان تمام چھوٹے اوربہت کم زمین کے مالک کسان کنبوں کو مالی معاونت فراہم کرانا ہے جن کے پاس دوہیکٹیئر تک رقبہ زمین ہی ہے یہ مالی معاونت 6ہزارروپے سالانہ کی ادائیگی کی شکل میں دی جائیگی ۔ یہ اسکیم عزت مآب وزیراعظم جناب نریندرمودی نے 24فروری ، 2019کو لانچ کی تھی ۔ یہ ادائیگی ہرچارماہ کے بعد تین قسطوں میں کی جائیگی ۔ یہ رقم بینکوں میں نقدی کی راست منتقلی کے طریقے سے جمع کرائی جائیگی ۔ اس کے لئے دوہزارکروڑروپے سے زائد کی رقم ملک بھرکے کسان کنبوں کو پہلی قسط کے طورپرپہلے ہی اداکی جاچکی ہے اورباقی ماندہ استفادہ کنندہ کسان کنبوں کی پہلی قسط کی ادائیگی کا عمل جاری ہے ۔
اس اسکیم کے تحت دوسری قسط یکم اپریل 2019کے بعد اداکی جائیگی ۔ اس کے ساتھ ہی مرکزی کابینہ نے یکم فروری ، 2019کو استفادہ کنندگان کے لئے آدھار کولازمی بنائے جانے کی جوشرط مقررکی تھی اسے اس امرکے پیش نظرکہ آدھارکی صدفیصد شرط کی تکمیل دشوار گذارہے جس کے نتیجے میں آدھارکے لئے بایومیٹرک تصدیق ضروری ہے ، جغرافیائی طورسے آدھار کی شرط کا نتیجہ بڑی تعداد میں ہجوں کے نقص کی وجہ سے استحقاق کی مسترد کئے جانے کی شکل میں ظاہرہوگا علاوہ ازیں ا ستفادہ کنندگان کے نمبروں کی تفصیل فراہم کرائے جانے میں تاخیر کے نتیجے میں بھی دوسری قسط کی ادائیگی میں تاخیرہوسکتی ہے جس سے کسان کنبوں میں بیچینی پیداہوسکتی ہے ۔ اس لئے اس شرط کو نرم کردیاگیاہے اوراب یہ شرط تیسری قسط اوراس کے بعد ادائیگی پرہی نافذالعمل ہوگی تاہم دوسری قسط کی ادائیگی کے لئے بھی آدھار نمبر ہونا لازمی ہے ۔
شہری ہوابازی کی وزارت
شہری ہوابازی کی وزارت کی مشاورتی کمیٹی کی میٹنگ
شہری ہوابازی کے وزیر کا کہنا ہے کہ وزارت نے ہوابازی کےشعبے میں پائیدار ترقی کو فروغ دینے اور ہوائی اڈوں پر کاربن کے اخراج کو کم کرنے کے لئے بہت سے اقدامات کئے ہیں
شہری ہوابازی کی وزارت کی مشاورتی کمیٹی کی میٹنگ آج نئی دلی میں منعقد ہوئی ۔ میٹنگ کا موضوع تھا: ‘‘ گریننگ ائیر پورٹس یعنی آلودگی سے پاک ہوائی اڈے ’’ شہری ہوابازی کے وزیر جناب جیوترادتیہ سندھیا نے میٹنگ کی صدارت کی ، جس میں شہری ہوابازی کے وزیر مملکت  ڈاکٹر وی کے سنگھ اور وزارت کے سینئر اہلکاروں کے علاوہ ارکان پارلیمنٹ نے شرکت کی ۔
میٹنگ میں موضوع کے بارے میں ممبروں کو جانکاری فراہم کرتے ہوئے جناب سندھیا نے کہا کہ ہندوستانی کے ہوابازی کےشعبے نے حالیہ سالوں میں نمایاں اورتیز رفتار سے ترقی کی ہے ۔انہوں نے کہا کہ ہندوستان کے پاس 148 آپریشنل ہوائی اڈے نیز 137 ہوائی اڈے ،دو واٹر ایرو ڈرومس اور 9 ہیلی پورٹس ہیں ۔شہری ہوابازی کی وزارت نے مکمل طور سے کاربن کے اخراج کے ہدف تک پہنچنے اور ہوائی اڈوں کو کاربن سے پاک کرنے کے لئے بہت سے اقدامات کئے ہیں ۔وزیر موصوف نے کہا کہ شہری ہوا بازی کے شعبے میں پائیدار ترقی کو فروغ دینے اور ہوائی اڈوں میں کاربن کے اخراج کو کم کرنے کے لئے شہری ہوابازی کی وزارت نے معلومات مشترک کرنے کے کئی اجلاس کا اہتمام کیا ہے تاکہ کاربن اکاؤنٹنگ کو معیاری بنایا جاسکے اور ہندوستانی ہوائی اڈوں کی رپورٹنگ فریم ورک کے ساتھ آب وہوا میں تبدیلی کو کم کرنے سے متعلق بیداری پیدا کی جاسکے ۔وزار ت نے تمام چالو براؤن فیلڈ ہوائی اڈوں اور آئندہ گرین فیلڈ ہوائی اڈوں کومشورہ دیا ہے کہ وہ کاربن سے پاک کرنے کے ہدف کو حاصل کرنے کے لئے کام کریں اور کاربن کے مکمل اخراج کے نشانے تک پہنچیں ،جس میں 100فیصد گرین انرجی کا استعمال شامل ہے۔ ریاستی سرکاروں کو مشورہ دیا گیا ہے کہ وہ کاربن کے اخراج کو کم کرنے کے اقدامات کو یقینی بنائیں۔ اس کے علاوہ ائیر پورٹس اکنامک ریگولیٹری اتھارٹی کو مشورہ دیا گیا ہے کہ وہ ہوائی اڈوں پر محصول کے تعین کے لئے گرین توانائی کے استعمال کے ساتھ وابستہ لاگت کو مدنظر رکھیں ۔ وزارت نے ہوابازی کے پائیدار ایندھن کے استعمال کی حوصلہ افزائی کے لئے بھی اقدامات کئے ہیں ۔
وزیر موصوف نے ائیر اسپیس میں گرین ہاؤس گیسز کو کم کرنے کے لئے کئے گئے اقدامات کے بارے میں بھی اظہار خیال کیا گیا،جس میں ائیر اسپیس کے لچک دار استعمال ، سینٹرل ائیر ٹریفک فلو مینجمنٹ کا نفاذ ، کارکردگی پر مبنی نیوی گیشن کا نفاذ اور لگاتار ڈی سینٹ آپریشن کا نفاذ شامل ہے۔ جناب سندھیا نے کہا کہ دلی اور ممبئی ہوائی اڈوں نے اے سی آئی کی سب سے زیادہ سطح فور پلس کاربن ایکری ڈیشن حاصل کیا ہے ۔ ائیر پورٹ اتھارٹی آف انڈیا نے پہلے ہی اس تاریخ تک 54 سے زیادہ ایم ڈبلیو پی کی مجموعی صلاحیت کے ساتھ مختلف ہوائی اڈوں پر شمسی بجلی کے پلانٹ لگائے ہیں۔بیشتر ہوائی اڈوں کو 2023 تک گرین انرجی کے 100فیصد استعمال کے حصول کا نشانہ دیا گیا ہے اور 2030 تک نیٹ صفر کا ہدف دیا گیا ہے۔ انہوں نے کہا کہ ہندوستان میں کاربن سے پاک زیادہ ہوائی اڈوں کے ہونے کی وجہ سے کاربن سے پاک اور نیٹ صفر کے مجموعی ہدف کے حصول میں ملک کو مدد ملے گی۔ وزیر موصوف نے میٹنگ میں ارکان پارلمینٹ کے قیمتی مشورے اور تجاویز کے لئے ان کاشکریہ ادا کیا۔
پارلیمانی امور کی وزارت
پارلیمانی امور کی وزارت کے ذریعہ آزادی کا امرت مہوتسو کے اہم ہفتے کے تحت ’نوجوان پارلیمنٹ کے ویڈیو۔ٹیوٹورئیل‘کا آغاز کیا
آج سنسد ٹی وی پر ’نوجوان پارلیمنٹ کا ویڈیو ٹیوٹورئیل‘ پہلی مرتبہ نشر ہوا۔ بڑی تعداد میں لوگوں نے ویڈیو ٹیوٹورئیل دیکھا۔ ٹیوٹورئیل ہماری جمہوریت کی جڑو ں کو مضبوط بنانے اور ہماری طلبا برادری کے درمیان پارلیمانی مزاج کو عام کرنے اور انہیں پارلیمانی ضوابط اور کام کاج سے آگاہ کرنے کے مقصد سے نوجوان پارلیمنٹ کے عظیم نظریات کوپیش کرنے کی کوشش کرتا ہے۔ ان میں مختلف نظریات کے تئیں رواداری کی حوصلہ افزائی، مباحثے اور تبادلہ خیالات کے ذریعہ مسائل حل کرنا ، وغیرہ بھی شامل ہیں۔ٹیوٹورئیل میں آزادی کا امرت مہوتسو کا پیغام بھی شامل ہے ۔
سنسد ٹی وی پر ٹیوٹورئیل کا از سر نو ٹیلی کاسٹ درج ذیل شیڈیول کے مطابق کیا جائے گا: -
پہلا از سر نو ٹیلی کاسٹ - 2 جون 2022 کو، دوپہر 2 بجے
دوسرا از سرنو ٹیلی کاسٹ – 5 جون 2022 کو شام 6 بجے
ویڈیو ٹیوٹورئیل کو وزارت کی نیشنل یوتھ پارلیمنٹ اسکیم  کے یوٹیوب چینل پر بھی ہوسٹ کیا گیا ہے اور اسے https://youtu.be/ut32HqVbHeg پر دیکھا جا سکتا ہے۔
جل شکتی وزارت
’سوچھ بھارت مشن – گرامین‘ کے تحت کل ’عالمی یوم بیت الخلاء‘ منایا جائے گا، جل شکتی کے مرکزی وزیر چوٹی کے اضلاع / ریاستوں کو ’سوچھتا پرسکار‘ سے نوازیں گے
جل شکتی کی وزارت کا پینے کے پانی اور صفائی ستھرائی کا محکمہ  ’سوچھ بھارت مشن – گرامین ‘ کے تحت کل یعنی 19 نومبر 2020 کو محفوظ صفائی ستھرائی کے تئیں بیداری کو فروغ دینے اور صفائی ستھرائی کے معاملے میں اہم تعاون دینے والے اضلاع / ریاستوں کو نوازنے کے لئے ’عالمی یوم بیت الخلاء‘ منائے گا۔
جل شکتی کے مرکزی وزیر جناب گجیندر سنگھ شیخاوت، وزیر مملکت جناب رتن لال کٹاریا کے ساتھ کل یعنی 19 نومبر 2020 کو ورچول طریقے سے منعقد ہونے والے ایک پروگرام میں چوٹی کے اضلاع / ریاستوں کو ’سوچھتا پرسکار‘ سے نوازیں گے۔ کووڈ-19 کے موجودہ منظرنامے کے سبب اس سال کی تقریب ایوارڈ کا انعقاد ورچول طریقے سے کیا جارہا ہے اور ایوارڈ یافتگان کو آن لائن پلیٹ فارم کے ذریعے پروگرام میں شامل کیا جائے گا۔
کھلے میں رفع حاجت سے آزادی اور ٹھوس و سیال کچرا بندوبست  پر توجہ دینے کے ساتھ مرحلہ -1  کے تحت حاصل کئے گئے فوائد کو برقرار رکھنے کے لئے ایس بی ایم جی کے مرحلہ 2 کو اس سال کے آغاز میں شروع کیا گیا تھا۔ گزشتہ ایک سال کے دوران کمیونٹی سینیٹری کمپلیکسوں  کی تعمیر اور تزئین کاری پر توجہ مرکوز کرنے والی متعدد مہمات جیسے سوچھ سندر سمودائک شوچالیہ  اور سمودائک شوچالیہ ابھیان  ملک بھر میں شروع کی گئی ہیں۔
ریلوے کی وزارت
ریل کی پٹریوں کے نزدیک مویشیوں کے تحفظ کے لئے اقدامات
ریلویز کی پٹریوں پر مویشیوں کے مرنے کے معاملات میں کمی لانے کی غرض سے زونل ریلویز کے ذریعہ بڑی تعداد میں احتیاطی اقدامات کئے گئے ہیں، جن میں درج ذیل اقدامات شامل ہیں؛
- پٹریوں کے ساتھ ساتھ پڑے ہوئے کوڑہ کباڑ کی صفائی کرنا اور جنگلی ہریالی کو کاٹنا۔
- ٹرین کے عملے کو ان مقامات پرمسلسل بنیاد پر اکثر سیٹی بجانے کے لئے حساس بنانا، جہاں مویشیوں / جانوروں کے کٹ جانے کا زیادہ اندیشہ ہے۔
- مویشیوں نیز جانوروں کے ذریعہ پٹری پار کرنے کی شناخت شدہ مقامات اور بڑے شہروں تک رسائی والے راستوں پر تار باڑ لگانا یا باؤنڈری کی تعمیر کرنا۔
- گاؤوں میں حفاظتی سیمینار / پروپیگنڈوں کے ذریعہ گاؤں والوں کو صلاح ومشورہ فراہم کرنا کہ وہ مویشیوں کو پٹریوں کے نزدیک نہ آنے دینے کے لئے کیا ضروری اقدامات کر سکتے ہیں۔
جنگلاتی علاقوں سے گزرنے والی ریلوے لائن پر بڑی تعداد میں اقدامات کئے گئے ہیں، جن میں درج ذیل شامل ہیں؛
- شناخت شدہ خطرے والے مقامات پر مناسب رفتار کی پابندیوں کا نفاذ۔
- ریل کے ڈرائیوں کو ہاتھی اور دیگر جانوروں کی موجودگی کے بارے میں خبردار کرنے کی غرض سے مناسب جگہوں پر سائنج بورڈ لگانا۔
- الگ تھلگ مقامات پر تار باڑ لگانے کی گنجائش ۔
- ان مقامات پر اختراعی شہد کی مکھیوں کے صوتی نظاموں کی تنصیب کرنا، جو ہاتھیوں کے ذریعہ پٹری پار کرنے کے مقامات ہیں۔
- علاقے کے جنگلاتی حکام کے ساتھ صلاح ومشورہ سے شناخت شدہ مقام پر جنگلی زندگی کی نقل وحرکت کے لئے انڈر پاس اور ریمپس کی تعمیر کرنا۔
- جنگلاتی محکمے کے عملے کو ریلوے کے کنٹرول دفاتر میں تعینات کیا گیا ہے تاکہ وہ ریلوے اور محکمہ جنگلات کے ذریعہ مصروف کردہ ہاتھیوں کا پتہ چلانے والے افراد کے ساتھ تال میل کر کے، اسٹیشن ماسٹر اور لوکو پائلٹس کو چوکنا کرسکیں تاکہ بر وقت اقدام کیا جاسکے۔
یہ معلومات ریلویز ، مواصلات اور الیکٹرانک نیز معلوماتی ٹیکنالوجی کے وزیر جناب اشونی ویشنو نے ، آج راجیہ سبھا میں، ایک سوال کے تحریری جواب میں فراہم کیں۔
بہت چھوٹی، چھوٹی اور درمیانی صنعتوں کی وزارت
کووڈ کے دور میں کے وی آئی سی کی ترقی : پی ایم ای جی پی کے تحت اب تک کا سب سے زیادہ روزگار پیدا کیا ؛ ایم ایس ایم ای کے وزیر جناب نتن گڈکری نے کارکردگی کی ستائش کی
نئی دلّی ،02 اپریل / کووڈ – 19 وباء کے زیرِ اثر اقتصادی بحران سے متاثر سال کے دوران کھادی اور ولیج انڈسٹری کمیشن  نے وزیر اعظم کے روزگار پیدا کرنے کے پروگرام  کے تحت روز گار پیدا کرنے میں اب تک کی بہترین کار کردگی درج کرائی ہے۔ 31 مارچ کو ختم ہونے والے مالی سال 21-2020 ء میں ، جو ملک گیر لاک ڈاؤن کی وجہ سے بہت متاثر رہا ، کے وی آئی سی نے پی ایم ای جی پی کے تحت 595320 روز گار قائم کرنے کے لئے 2188.78 کروڑ روپئے جاری کئے ۔ یہ 2008 ء میں آغاز کے بعد سے اب تک کا سب سے زیادہ روز گار ہے ۔ 21-2020 ء میں کے وی آئی سی نے پورے ملک میں 74415 پروجیکٹ قائم کئے ۔
ایم ایس ایم ای کے مرکزی وزیر جناب نتن گڈکری نے کے وی آئی سی کی حصولیا بیوں کی تعریف کرتے ہوئے کہا کہ مقامی روزگار پیدا کرنے کے نتیجے میں لاکھوں لوگوں کو روزی حاصل ہوگی اور اس کے نتیجے میں ملک کی معیشت میں بہتری آئے گی ۔
سال 21-2020 ء میں 2120.81 کروڑ روپئے کی مارجن منی تقسیم کرنے کے ہدف کے مقابلے کے وی آئی سی نے 2188.78 کروڑ روپئے تقسیم کئے اور ہدف کا 103.2 فی صد حاصل کیا ، جو 20-2019 ء کے مقابلے تقریباً 14 فی صد زیادہ ہے ۔ نئے پروجیکٹوں کے قیام اور روز گار پیدا کرنے میں کے وی آئی سی نے ہدف کا 106.2 فی صد حاصل کیا ۔
کے وی آئی سی کے چیئرمین جناب ونے کمار سکسینہ نے اس کامیابی کو ‘‘ آتم نربھر بھارت ’’ اور ‘‘ ووکل فار لوکل ’’ کے لئے وزیر اعظم کی اپیل اور ایم ایس ایم ای کے مرکزی وزیر نتن گڈکری کی مسلسل رہنمائی کا نتیجہ قرار دیا ۔
مقامی مینو فیکچرنگ پر حکومت کی طرف سے زور دیئے جانے سے بہت سے نو جوانون ، خواتین اور دیگر لوگوں نے پی ایم ای جی پی کے تحت خود روز گار کی سرگرمیاں شروع کی ہیں ۔
کے وی آئی سی کے ذریعے بر وقت درخواست پر عمل درآمد سے متعلق دو بڑے فیصلوں نے بھی اس میں کافی مدد کی ہے ۔ پہلا یہ کہ درخواستوں کی جانچ پڑتال کے بعد ریاستی ڈائریکٹروں کے ذریعہ انہیں بینکوں کو بھیجنے کے لئے نظام الاوقات طے کرنے سے 90 سے 26 دن تک کی کمی ہوئی ہے ۔ دوسرا یہ کہ بینکوں کے ساتھ تال میل کے لئے ماہانہ میٹنگیں مختلف سطحوں پر شروع کی گئی ، جس سے فیض حاصل کرنے والوں کو وقت پر قرض فراہم کرنے میں مدد ملی ہے ۔
|
|
سال
|
|
قائم کردہ پروجیکٹوں کی تعداد
|
|
تقسیم کی گئی مارجن منی

|
|
تشکیل دیا گیا روزگار
|
|
2020-21 ء
|
|
74,415
|
|
2188.78
|
|
5,95,320
|
|
2019-20 ء
|
|
72,612
|
|
2149.75
|
|
5,80,896
|
|
2018-19 ء
|
|
73,427
|
|
2070.00
|
|
5,87,416
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3322
(Visitor Counter : 145
وزارت خزانہ
خود مختارگولڈ بونڈ اسکیم 23-2022  جاری کردہ قیمت
حکومت ہند کے نوٹیفکیشن نمبر 4-بی/2022 مورخہ 15 دسمبر 2022 کے لحاظ سے ، خود مختار گولڈ بونڈس 23-2022 ، 6 مارچ سے 10 مارچ 2023 کی مدت کے دوران سبسکرپشن کے لئے کھولے جائیں گے، ان میں سیٹلمنٹ کی تاریخ 14 مارچ 2023 ہوگی۔ رکنیت کی مدت کے دوران، بونڈ کی اجراء کی قیمت 5611 روپئے  فی گرام ہوگی، جیسا کہ ہندوستان کے ریزرو بینک نے اپنی پریس ریلیز مورخہ 03 مارچ 2023 میں شائع کیا ہے۔
حکومت ہند نے ، ہندوستان کے ریزرو بینک کے ساتھ مشاورت سے ، ان سرمایہ کاروں کو ایشو پرائز میں سے 50 روپئے  فی گرام کی رعایت دینے کا فیصلہ کیا ہے جو آن لائن درخواست دیتے ہیں اور جن کی ادائیگی ڈیجیٹل موڈ کے ذریعے کی جاتی ہے۔ ایسے سرمایہ کاروں کے لیے گولڈ بونڈ کی ایشو پرائز 5561 روپئے  فی گرام سونے کی ہوگی۔
امور داخلہ کی وزارت
امور داخلہ کی وزارت نے جنوب مغربی مانسون 2021 کے دوران پیدا ہونے والے قدرتی آفات سے نمٹنے کی تیاریوں کا جائزہ لینے کے لئے ریاستوں/ مرکز کے زیر انتظام علاقوں کے قدرتی آفات کے بندوبست کے محکموں کے ریلیف کمشنرز اور سکریٹریز کی سالانہ کانفرنس کا انعقاد کیا
نئی دہلی:21مئی،2021۔امور داخلہ کی وزارت  نے آج ویڈیو کانفرنس کے ذریعہ ریاستوں اور مرکز کے زیر انتظام علاقوں کے قدرتی آفات کے بندوبست کے محکموں کے ریلیف کمشنرز اور سکریٹریز کی سالانہ کانفرنس کا انعقاد کیا۔ یہ کانفرنس بنیادی طور پر جنوب مغربی مانسون 2021 کے دوران ممکنہ طور پر پیدا ہونے والے قدرتی آفات سے نمٹنے کے لئے تیاریوں کی صورتحال کا جائزہ لینے کے لئے منعقد کی گئی تھی۔
کانفرنس کی صدارت مرکزی داخلہ سکریٹری نے کی۔ اپنے افتتاحی خطاب میں مرکزی داخلہ سکریٹری نے صلاحیتوں میں اضافے اور اضطراری ردعمل کو بڑھانے کی ضرورت پر زور دیا تاکہ سال بھر چوبیس گھنٹے ساتوں دن تیاریوں کو یقینی بنایا جاسکے۔ انہوں نے تمام حکام کو مشورہ دیا کہ وہ صحت کی تمام سہولتوں، آکسیجن جنریشن پلانٹس کو جنوب مغربی مانسون کے دوران ہونے والی شدید بارش / سیلاب سے محفوظ رکھنے کے لئے اضافی کوششیں کریں۔ مرکزی داخلہ سکریٹری نے مرکزی اور ریاستی حکومتوں کے تمام متعلقہ عہدیداروں سے کہا کہ وہ کووڈ 19 وبائی مرض کے دوران قدرتی آفات، جیسے سیلاب، طوفان، زلزلے وغیرہ سے ہونے والے نقصانات کو کم سے کم کرنے کے لئے بہتر طور پر تیار رہیں۔
مرکزی داخلہ سکریٹری نے نیشنل ریموٹ سینسنگ سینٹر  کے ذریعہ تیار کردہ ایمرجنسی مینجمنٹ کے قومی ڈیٹابیس  کے ورزن 4.0 کو بھی جاری کیا، جو ریئل ٹائم الرٹ کے انضمام اور پیش گوئی کرنے والی ایجنسیوں کی جانب سے جاری کردہ انتباہ اور اس انتباہ کو ملک میں قدرتی آفات کے بندوبست کے حکام تک پھیلانے میں بہت مددگار پے تاکہ ضلعی سطح تک تباہی کے خطرات کو کم کیا جاسکے۔
بھارت کے موسمیات کے محکمے نے پیش گوئی، انتباہ اور پھیلاؤ کے طریقہ کار، ردعمل اور تیاری کے اقدامات اور قدرتی آفات کے بندوبست کے شعبے میں صلاحیت بڑھانے کے لئے اپنے مستقبل کے منصوبوں پر ایک پریزنٹیشن پیش کیا۔
ریاستوں اور مرکز کے زیر انتظام علاقوں، مرکزی وزارتوں، مرکزی مسلح پولس فورسز، بھارت کے محکمہ موسمیات ، مرکزی آبی کمیشن ، برفباری اور تودے کھسکنے سے متعلق مطالعاتی اسٹیبلشمنٹ ، این آر ایس سی، ، جی ایس آئی اور دیگر سائنسی تنظیموں کے نمائندوں کے ساتھ ساتھ مسلح افواج اور قدرتی آفات سے نمٹنے والی قومی ٹیم کے نمائندوں نے اس میٹنگ میں شرکت کی۔ قدرتی آفات کی تیاری، ابتدائی وارننگ نظام، سیلاب اور ندی / آبی ذخائر سے متعلق انتظامات، ریاستوں اور مرکز کے زیر انتظام علاقوں کے آن سائٹ اور آف سائٹ منصوبوں سے متعلق امور پر تبادلہ خیال کیا گیا۔
ش ح۔م ع۔ ع ن
U NO:4710
(Visitor Counter : 180
کامرس اور صنعت کی وزارتہ
آسٹریلیا- بھارت- جاپان کے وزرائے تجارت نے سپلائی چین کو بہتر بنانے کے اقدام کے بارے میں مشترکہ بیان جاری کیا
نئی دہلی، 27/اپریل2021 ۔ بھارت، جاپان اور آسٹریلیا کے وزرائے تجارت نے 27 اپریل 2021 کو رسمی طور پر منعقدہ سہ فریقی وزارتی سطح کی میٹنگ میں سپلائی چین کو بہتر بنانے کے اقدام کا رسمی طور پر آغاز کیا۔ میٹنگ میں جاری کئے گئے مشترکہ بیان کی باتیں حسب ذیل ہیں:
- آسٹریلیا کے تجارت، سیاحت اور سرمایہ کاری کے وزیر جناب ڈان تیہن، بھارت کے صنعت و تجارت کے وزیر جناب پیوش گوئل اور جاپان کے معیشت، تجارت و صنعت کے وزیر جناب کاجی یاما ہیروشی نے 27 اپریل 2021 کو ایک وزارتی سطح کی ویڈیو کانفرنس میں حصہ لیا۔
- وزراء نے اعتراف کیا کہ کووڈ-19 کی وبا نے لوگوں کی زندگی، روزی روزگار اور معیشت کو بری طرح متاثر کیا ہے اور اس کا غیرمعمولی اثر ہورہا ہے۔ وبا نے عالمی اور علاقائی سطح پر سپلائی چین کی کمزوریوں کو اجاگر کیا ہے۔ وزراء نے یہ بھی تسلیم کیا کہ کچھ سپلائی چین پر تو اہم عوامل کی وجہ سے کافی خطرہ بڑھ گیا ہے۔
- گزشتہ سال ستمبر سے آسٹریلیا، بھارت اور جاپان کے وزراء نے سپلائی چین کے متعلق رکاوٹوں سے بچنے کے لئے خطرات بندوبست اور تسلسل سے متعلق منصوبوں کی اہمیت کو اجاگر کرتے ہوئے اعلیٰ سطحی صلاح و مشورہ جاری رکھا ہے۔ لچیلے سپلائی چین کو مضبوط کرنے کے تئیں انھوں نے اپنی عہد بستگی کا اظہار کیا۔ اس کے تحت ممکنہ پالیسی جاتی تدابیر شامل ہوسکتی ہیں:  ڈیجیٹل ٹیکنالوجی کے بہتر استعمال کی حمایت کرنا، اور  تجارت اور سرمایہ کاری کے تنوع پر زور دینا۔
- وزراء نے اس کے پیش نظر سپلائی چین ریزیلینس اینی شیٹیو  کا افتتاح کیا۔ وزراء نے اپنے افسران کو ایس سی آر آئی کے ابتدائی پروجیکٹوں کے طور پر نافذ کرنے کی ہدایات دیں:  سپلائی چین کے لچیلے پن پر بہترین طور طریقوں کو مشترک کرنے کی پہل اور  سرمایہ کاری میں اضافہ کے لئے فروغ سے متعلق تقاریب کا اہتمام اور سپلائی چین کے تنوع کے امکانات کا پتہ لگانے کے لئے بائر- سیلر میچنگ میٹنگوں کا اہتمام۔
- وزراء نے سال میں کم از کم ایک بار ایس سی آر آئی کے نفاذ کے لئے رہنمائی فراہم کرنے کے ساتھ ساتھ اس اقدام کو فروغ دینے کے لئے آپس میں صلاح و مشورہ کرنے کا بھی فیصلہ کیا۔ وزراء نے اس اقدام کے لئے تجارت اور تعلیم کے اہم رول کا ذکر کیا۔ وزراء نے اپنے افسران کو اقدام کرنے کے لئے جتنی بار ضرورت ہو اتنی بار ملاقات کرنے کی ہدایات دیں۔ ایس سی آر آئی کا ہدف اس خطے میں بالآخر مضبوط، دیرپا، متوازن اور شمولیت پر مبنی ترقی کے حصول کے نقطہ نظر سے سپلائی چین کو بڑھانے کا ایک سائیکل تیار کرنا ہے۔ وزراء نے اس بات پر بھی اتفاق کیا کہ اگر مستقبل میں ضرورت ہو تو اتفاق رائے کی بنیاد پر ایس سی آر آئی کی توسیع کی جاسکتی ہے۔
اس پہل کو تیزی سے آگے بڑھانے کے لئے وزراء نے ہر چار مہینے پر سہ فریقی وزارتی سطح کی میٹنگ کے امکانات تلاش کرنے کی بھی بات کہی۔